turjo4nis/wikipedia-bn-dump-20250701 huggingface dataset:
এ বি এম আব্দুল্লাহ

এ বি এম আবদুল্লাহ (জন্ম ১৯৫৪) একজন প্রখ্যাত বাংলাদেশি চিকিৎসক ও ইমেরিটাস অধ্যাপক। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের মেডিসিন বিভাগের চেয়ারম্যান হিসেবে দায়িত্ব পালন করেন এবং মেডিসিন অনুষদের ৩ বার ডিন নির্বাচিত হয়েছিলেন। ২০১৬ সালে তিনি একুশে পদক পান এবং ২০১৭ সালে বাংলা একাডেমি তাকে সম্মানসূচক ফেলোশিপ প্রদান করে। তিনি রাষ্ট্রীয় ভাবে পূর্ণ সচিব পদমর্যাদায় বাংলাদেশের সাবেক প্রধানমন্ত্রী শেখ হাসিনার ব্যক্তিগত চিকিৎসক হিসেবে নিযুক্ত হয়েছিলেন। ২০২২ সালে বঙ্গবন্ধু শেখ মুজিব মেডিক্যাল বিশ্ববিদ্যালয় তাকে ইমেরিটাস অধ্যাপক পদবীতে ভূষিত করে।

প্রারম্ভিক জীবন 
আবদুল্লাহ ১৯৫৪ সালে জামালপুর জেলার ইসলামপুর উপজেলার হাড়িয়াবাড়ী গ্রামে জন্মগ্রহণ করেন। তিনি হারিয়াবাড়ী প্রাথমিক বিদ্যালয়ে শিক্ষাজীবন শুরু করেন। ১৯৬৯ সালে ইসলামপুর নেকজাহান উচ্চ বিদ্যালয় থেকে মাধ্যমিক সম্পন্ন করেন। ১৯৭২ সালে তিনি ঢাকা কলেজ থেকে উচ্চ মাধ্যমিক সম্পন্ন করার পর ঢাকা মেডিকেল কলেজে ভর্তি হন। ১৯৭৮ সালে তিনি এমবিবিএস ডিগ্রি লাভ করেন।

কর্মজীবন 
আবদুল্লাহ ১৯৭৮ সালে ঢাকা মেডিকেল কলেজ থেকে এমবিবিএস পাশ করার পর কিছুদিন গ্রামে চিকিৎসা সেবা প্রদান করেন। পরবর্তীতে ঢাকা মেডিকেল কলেজ হাসপাতালে চিকিৎসক হিসেবে যোগদান করেন। এরপর পাঁচ বছর সৌদি আরবে চিকিৎসক হিসেবে কাজ করার পর ১৯৯২ সালে লন্ডনের 'রয়েল কলেজ অব ফিজিশিয়ানস' এর অধীনে এমআরসিপি ডিগ্রি লাভ করে দেশে এসে হলি ফ্যামিলি মেডিকেল কলেজ হাসপাতালের মেডিসিন বিভাগে দুই বছর পরামর্শক হিসেবে দায়িত্ব পালন করেন। ১৯৯৫ সালে তিনি সহকারী অধ্যাপক হিসেবে বঙ্গবন্ধু শেখ মুজিব মেডিকেল বিশ্ববিদ্যালয়ে (তৎকালীন পিজি হাসপাতাল) যোগদান করেন। পরবর্তীতে বিশ্ববিদ্যালয়টির মেডিসিন বিভাগের অধ্যাপক এবং ডীন হিসেবে দায়িত্ব পালনের পর ২০১৯ সালের ২৪ ডিসেম্বর তিনি সচিব পদমর্যাদায় প্রধানমন্ত্রীর ব্যক্তিগত চিকিৎসক হিসেবে নিয়োগ পান।

গ্রন্থ 
অধ্যাপক ডা. এবিএম আবদুল্লাহ জনগণের স্বাস্থ্য সচেতনতা বিষয়ে বিভিন্ন নিয়মিত লেখালেখি করছেন। এছাড়াও তিনি মেডিকেল শিক্ষার্থীদের জন্য ছয়টির বেশি মেডিকেল পুস্তক রচনা করেছেন, তন্মধ্যে উল্লেখযোগ্য হল:
 শর্ট কেসেস ইন ক্লিনিক্যাল মেডিসিন
 লং কেসেস ইন ক্লিনিক্যাল মেডিসিন
 ইসিজি অব মেডিক্যাল প্র্যাকটিস
 রেডিওলজি অব মেডিক্যাল প্র্যাকটিস
 স্বাস্হ্য বিষয়ক নির্বাচিত কলাম

তার রচিত এ সকল মেডিকেল পুস্তক বাংলাদেশ, ভারত, পাকিস্তান, ব্রিটেনসহ আরব বিশ্বের বিভিন্ন মেডিকেল বিশ্ববিদ্যালয়ে পড়ানো হয়। এছাড়াও বাংলাদেশের বিভিন্ন জাতীয় সংবাদপত্রে নিয়মিত স্বাস্থ্য বিষয়ক কলাম লিখে থাকেন।

পুরস্কার ও সম্মাননা 
 ২০১৫: "শর্ট কেসেস ইন ক্লিনিক্যাল মেডিসিন" নামক পুস্তকটি রচনার জন্য ‘ইউজিসি অ্যাওয়ার্ড ২০১৩’ অর্জন করেন।
 ২০১৬: গবেষণায় অবদানের জন্য বাংলাদেশ সরকার কর্তৃক প্রদত্ত একুশে পদকে ভূষিত হন।
 ২০১৭: বাংলা একাডেমি কর্তৃক প্রদত্ত ফেলোশিপ লাভ করেন।
 ২০১৯: ইউজিসি অধ্যাপক নিযুক্ত হন।

তথ্যসূত্র 

১৯৫৪-এ জন্ম
জীবিত ব্যক্তি
জামালপুর জেলার ব্যক্তি
বাংলাদেশী চিকিৎসক
বাংলা একাডেমির সম্মানিত ফেলো
শিক্ষা ও গবেষণায় একুশে পদক বিজয়ী
বাংলাদেশ মেডিক্যাল বিশ্ববিদ্যালয়ের প্রাক্তন শিক্ষার্থী
ইউজিসি অধ্যাপক
কিল ইয়োর ডারলিংস্‌ (২০১৩-এর চলচ্চিত্র)

{{তথ্যছক চলচ্চিত্র
| নাম           = কিল ইয়োর ডারলিংস্‌Kill Your Darlings
| চিত্র         =কিল ইয়োর ডারলিংস্‌ চলচ্চিত্রের পোস্টার.jpg
| চিত্রের আকার  = 220px
| সীমানা        = yes
| ক্যাপশন       = থিয়েট্রিক্যাল রিলিজ পোস্টার
| পরিচালক       = জন ক্রোকিডাস
| প্রযোজক       = 
| রচয়িতা       =
| চিত্রনাট্যকার = জন ক্রোকিডাসঅস্টিন বান
| কাহিনীকার     = অস্টিন বান
| শ্রেষ্ঠাংশে   = 
| সুরকার        = নিকো মুহলি
| চিত্রগ্রাহক   = রিড মোর‍্যানো
| সম্পাদক       = ব্রায়ান এ.  কেটস
| স্টুডিও       = কিলার ফিল্মসবেনারোয়া পিকচারসফিউচার ফিল্ম
| পরিবেশক       = Sony Pictures Classics
| মুক্তি        = 
| দৈর্ঘ্য       = 104 minutes<ref>{{ওয়েব উদ্ধৃতি|শিরোনাম='KILL YOUR DARLINGS (15)|ইউআরএল=http://www.bbfc.co.uk/releases/kill-your-darlings-film|কর্ম=The Works|প্রকাশক=British Board of Film Classification|তারিখ=October 21, 2013|সংগ্রহের-তারিখ=May 14, 2014}}</ref>
| দেশ           = মার্কিন যুক্তরাষ্ট্র
| ভাষা          = ইংরেজি
| নির্মাণব্যয়  =
| আয়           = $ ১,৬৮৬,০৬৫ 
}}কিল ইয়োর ডারলিংস্‌ (ইংরেজি: Kill Your Darlings) হল ২০১৩ সালে মুক্তিপ্রাপ্ত একটি আমেরিকান জীবনীমূলক ড্রামা চলচ্চিত্র। এই ছবিটির কাহিনীকার অস্টিন বান এবং পরিচালক জন ক্রোকিডাস। এই ছবিটিই ক্রোকিডাস কর্তৃক পরিচালিত প্রথম চলচ্চিত্র। ২০১৩ সালের সানড্যান্স চলচ্চিত্র উৎসবে এই ছবিটির ওয়ার্ল্ড প্রিমিয়ার অনুষ্ঠিত হয়। এই চলচ্চিত্র উৎসবে সমালোচকেরা এই ছবিটির প্রশংসা করেছিলেন। ২০১৩ সালের টরেন্টো আন্তর্জাতিক চলচ্চিত্র উৎসবেও ছবিটি প্রদর্শিত হয়। ২০১৩ সালের ১৬ অক্টোবর উত্তর আমেরিকার অল্প কয়েকটি প্রেক্ষাগৃহে ছবিটি মুক্তি পায়। কিল ইয়োর ডারলিংস্‌ ছবিটি ২০১৪ সালের ১৮ মার্চ থেকে যুক্তরাষ্ট্রে এবং সেই বছরেরই ২১ এপ্রিল থেকে ব্লু-রে ও ডিভিডি আকারে বাজারে আসে।

এই ছবির কাহিনী বিট প্রজন্মের কয়েকজন আদি সদস্যের (লুসিয়েন কার, অ্যালেন গিনসবার্গ, উইলিয়াম এস. বারোস ও জ্যাক কেরোউয়্যাক) কলেজ জীবন, তাদের মত-বিনিময় এবং নিউ ইয়র্ক সিটির ম্যানহ্যাটনের রিভারসাইড পার্কের হত্যাকাণ্ড সংক্রান্ত।

আরও দেখুনঅ্যান্ড দ্য হিপোস ওয়্যার বইলড্‌ ইন দেয়ার ট্যাঙ্কস্‌'', বারোজ ও কেরোয়াকের লেখা একটি যৌথ উপন্যাস। ছবিতে উল্লিখিত ঘটনাগুলি দেখে অনুপ্রাণিত হয়ে লেখা।

তথ্যসূত্র

বহিঃসংযোগ

Official website

২০১৩-এর চলচ্চিত্র
২০১০-এর দশকের জীবনীমূলক চলচ্চিত্র
২০১০-এর দশকের এলজিবিটি-সংক্রান্ত চলচ্চিত্র
২০১০-এর দশকের রোম্যান্টিক ড্রামা চলচ্চিত্র
২০১০-এর দশকের থ্রিলার চলচ্চিত্র
মার্কিন চলচ্চিত্র
মার্কিন জীবনীমূলক নাট্য চলচ্চিত্র
আমেরিকান ইন্ডিপেনডেন্ট চলচ্চিত্র
মার্কিন এলজিবিটিকিউ সম্পর্কিত চলচ্চিত্র
মার্কিন প্রণয়ধর্মী নাট্য চলচ্চিত্র
আমেরিকান থ্রিলার চলচ্চিত্র
ইংরেজি ভাষার চলচ্চিত্র
এলজিবিটিকিউ সম্পর্কিত নাট্য চলচ্চিত্র
সত্য ঘটনা অবলম্বনে নির্মিত এলজিবিটি-সংক্রান্ত চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
সনি পিকচার্স ক্লাসিকসের চলচ্চিত্র
২০১০-এর দশকের ইংরেজি ভাষার চলচ্চিত্র
মার্কিন স্বাধীন চলচ্চিত্র
মার্কিন নাট্য চলচ্চিত্র
১৯৪৪-এর পটভূমিতে চলচ্চিত্র
১৯৪০-এর দশকের পটভূমিতে চলচ্চিত্র
সমকামী পুরুষ সম্পর্কিত চলচ্চিত্র
২০১০-এর দশকের মার্কিন চলচ্চিত্র
ইলা পালচৌধুরী

ইলা পালচৌধুরী (১৯০৮ - ৯ মার্চ, ১৯৭৫) একজন বাঙালী সমাজসেবী ও রাজনীতিবিদ। তিনি নদিয়া জেলার সাংসদ ছিলেন।

পরিবার 
ইলা পালচৌধুরী কলকাতায় জন্মগ্রহণ করেন। পিতার নাম বিজয়চন্দ্র বসু। মাতা ইন্দুবালা। তার শ্বশুর বিপ্রদাস পালচৌধুরী ছিলেন বাঙালি শিল্পপতি ও আধুনিক মনস্ক ব্যক্তি। তিনি নিজ কন্যাদের অসবর্ণ বিবাহ দিয়ে দৃষ্টান্ত স্থাপন করেছিলেন। ইলা পালচৌধুরীর বিবাহ হয় বিপ্রদাসের পুত্র নদীয়ার অমিয়নারায়নপুরের জমিদার অমিয় পালচৌধুরীর সাথে।

রাজনীতি 
অল্পবয়েসেই কংগ্রেসী রাজনীতির সাথে জড়িত হয়ে পড়েন। দেশের কাজে নেতাজী সুভাষচন্দ্র বসুর সাথে তার ঘনিষ্ঠ যোগাযোগ ছিল। ১৯৫৪ সালে নদীয়া থেকে উপনির্বাচন এ তিনি সর্বপ্রথম লোকসভার সদস্য হন। এবং পর পর তিনবার লোকসভায় প্রতিনিধিত্ব করেছেন। প্রদেশ কংগ্রেস মহিলা শাখার একজন সক্রিয় নেত্রী ছিলেন তিনি। এছাড়া বিদ্যালয় প্রতিষ্ঠা, সেবাপ্রতিষ্ঠান তৈরি ইত্যাদি নানা উন্নয়নমূলক কাজের সাথে সংযুক্ত ছিলেন। নদীয়া জেলার করিমপুর থানার কিশোরপুর গ্রামে তার প্রাচীন কাছারি বাড়িটি আজো বর্তমান।

মৃত্যু 
৯ মার্চ ১৯৭৫ খৃষ্টাব্দে তিনি মারা যান।

তথ্যসূত্র 

১৯০৮-এ জন্ম
১৯৭৫-এ মৃত্যু
নদিয়া জেলার ব্যক্তি
পশ্চিমবঙ্গের সমাজকর্মী
কলকাতার রাজনীতিবিদ
ভারতীয় সমাজকর্মী
পশ্চিমবঙ্গের রাজনীতিতে নারী
পশ্চিমবঙ্গের ভারতীয় জাতীয় কংগ্রেসের রাজনীতিবিদ
লোকসভার নারী সদস্য
দ্বিতীয় লোকসভার সদস্য
চতুর্থ লোকসভার সদস্য
পশ্চিমবঙ্গের লোকসভা সদস্য
২০শ শতাব্দীর ভারতীয় নারী রাজনীতিবিদ
মাছের ঝোল

মাছের ঝোল একটি ঐতিহ্যবাহী বাঙালি মসলাযুক্ত মাছ রান্নার পদ্ধতি। অধিক মশলা দিয়ে রান্না করা এই তরকারি সাদা ভাতের সংগে পরিবেশন করা হয়। মাছের ঝোলে বিভিন্ন সবজি যোগ করা হয়। মানুষ বাংলার মানুষের কাছে মাছের ঝোল খুবই প্রিয়।

বাংলাদেশে প্রধানত ইলিশ, রুই, কাতলা, মাগুর, পাবদা, কই, টাকি ইত্যাদি মাছের ঝোল রান্না করা ছাড়াও অন্যান্য মাছের ঝোলও হয়।

উপকরণ 
মাছ, স্বাদমতো লবণ, হলুদ, আলু, পটল, সরষে তেল, গোটা জিরে, তেজপাতা, কাঁচা লঙ্কা, জিরে বাটা, ধনে বাটা, পেঁয়াজ বাটা, কাঁচা লঙ্কা বাটা, কাশ্মীরি লঙ্কা গুঁড়ো, হলুদ গুঁড়ো, চিনি।

চিত্র

আরও দেখুন
 বাঙালি রন্ধনশৈলী
 মাছের তরকারি
 ঝোল
 ঝাল (ব্যঞ্জন)

তথ্যসূত্র 

বাংলাদেশী রন্ধনশৈলী
বাঙালি খাবার
ওড়িয়া রন্ধনশৈলী
ভারতীয় তরকারি
ঝাল খাবার
জাতীয় পদ
বিহারি রন্ধনশৈলী
আইলাকুন্ডি

আইলাকুন্ডি হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার অন্তর্গত বাঁকুড়া ১ সমষ্টি উন্নয়ন ব্লকে অবস্থিত একটি গ্রাম।

জনপরিসংখ্যান 
২০১১ সালের জনগণনা অনুযায়ী, আইলাকুন্ডি গ্রামের জনসংখ্যা ১,২০৭। এর মধ্যে ৬১৭ জন পুরুষ ও ৫৯০ জন নারী।

তথ্যসূত্র 

বাঁকুড়া জেলার গ্রাম
সুনীতি দেবী

সুনীতি দেবী (৩০ সেপ্টেম্বর, ১৮৬৪- ১০ নভেম্বর,১৯৩২) ছিলেন ব্রিটিশ ভারতীয় দেশীয় রাজ্য কোচবিহারের মহারাণী। তার নিজের শহরের কোচবিহারের একটি রাস্তা তার নাম অনুসারে সুনি রোড ।রয়েছে।

প্রাথমিক জীবন
সুনীতি দেবীর পিতা ছিলেন বিখ্যাত ব্রাহ্মধর্ম প্রচারক   কেশবচন্দ্র সেন । ১৮৭৮ সালে মাত্র ১৪ বছর বয়সে কোচবিহারের রাজা নৃপেন্দ্র নারায়ণ (১৮৬৩-১৯১১) সাথে তার বিয়ে হয়। বিয়ের দুইবছর পর্যন্ত সুনীতি দেবী পিতৃগৃহেই অবস্থান করেন, কারণ তার স্বামী বিয়ের পরপরই উচ্চশিক্ষার জন্য লন্ডন  চলে যান। তিনিই ভারতবর্ষের প্রথম নারী যিনি  'সি.আই.ই' উপাধি পান। তিনি সাহিত্য রচনা করেছিলেন। তার সাহিত্যকর্ম অমৃতবিন্দু (২ খন্ড), কথকতার গান ও সতী (গীতিনাট্য)।

কর্মজীবন 
১৮৮৭ সালে তার স্বামী নৃপেন্দ্র নারায়ণকে জিসিআইই এবং তাকে সিআইই পুরস্কার দেওয়া হয়েছিল। সুনীতি দেবী সিআইই পুরস্কার প্রাপ্ত প্রথম ভারতীয় মহিলা হন। তিনি ১৮৯৮ সালে রানী ভিক্টোরিয়ার এবং ১৯১১ সালের দিল্লি দরবারের স্বামী কোচবিহারের মহারাজার সাথে ডায়মন্ড জুবিলি উদযাপনে অংশ নিয়েছিলেন। তিনি তার বোন সুচারু দেবীসহ তাদের মার্জিত শৈলীর সাজের জন্য খ্যাতি পেয়েছিলেন।

তার স্বামী ১৮৮১ সালে সুনীতি স্কুল নামে একটি বালিকা বিদ্যালয় প্রতিষ্ঠা করেছিলেন যার নামকরণ হয় সুনীতি একাডেমী। স্কুল প্রতিষ্ঠার পেছনে সুনীতি দেবী ছিলেন মস্তিষ্ক।

তিনি একজন শিক্ষাবিদ এবং হৃদয়ের অধিকারী একজন মহিলা অধিকার কর্মী ছিলেন, প্রতিষ্ঠানের জন্য বার্ষিক অনুদান দিতেন, ছাত্র ছাত্রীদের টিউশন ফি প্রদান থেকে অব্যাহতি দিয়েছিলেন এবং সফল শিক্ষার্থীদের পুরস্কৃতও করেছিলেন। তিনি স্কুল থেকে এবং পিছনে মেয়ে শিক্ষার্থীদের ফেরি করার জন্য প্রাসাদের গাড়িগুলির ব্যবস্থা করেছিলেন। কোনও বিতর্ক এড়ানোর জন্য আরও এক চেষ্টায় তিনি নির্দেশ দিয়েছিলেন যে মেয়েদের স্কুলে স্কুলে নিয়ে যাওয়া গাড়ির জানালাগুলি পর্দা দ্বারা আবৃত করা হোক।

তিনি তার বোন সুচারু দেবীসহ ১৯০৮ সালে দার্জিলিংয়ে মহারাণী বালিকা উচ্চ বিদ্যালয়ের ভিত্তি স্থাপনের জন্য অর্থায়ন করেছিলেন। তিনি রাজ্য কাউন্সিলের সভাপতি এবং ১৯৩৩ সালে অল বেঙ্গল মহিলা ইউনিয়নের প্রথম রাষ্ট্রপতি ছিলেন এবং অন্যান্য মহিলাদের সাথে কাজ করেছিলেন। চারুলতা মুখোপাধ্যায় , সরোজ নলিনী দত্ত , টি। আর নেলি এবং তার বোন সুচারা দেবী , ময়ূরভঞ্জের মহারাণী এর মতো বাংলার ডান কর্মী ।

১৯৩২ খ্রিস্টাব্দের ১০ ই নভেম্বর রাঁচিতে হঠাৎ তার মৃত্যু হয় ।

তথ্যসূত্র 

ভারতের স্বাধীনতা আন্দোলন
রাজনীতিতে ভারতীয় নারী
১৮৬৪-এ জন্ম
১৯৩২-এ মৃত্যু
পশ্চিমবঙ্গের নারী বিজ্ঞানী
ভারতীয় জনহিতৈষী
বাঙালি জনহিতৈষী নারী
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
নারী বিপ্লবী
২০শ শতাব্দীর নারী শিক্ষাবিদ
ভারতীয় নারীবাদী লেখক
ভারতীয় রাজকীয় মহিলা
কলকাতার ব্যক্তি
ভারতীয় নারী অধিকারকর্মী
ভারতীয় বিদ্যালয় ও কলেজের প্রতিষ্ঠাতা
বাঙালি বিজ্ঞানী
বাঙালি হিন্দু
ভারতীয় রানী সহধর্মিণী
ভারতীয় শিক্ষাবিদ
ভারতীয় সমাজকর্মী
পশ্চিমবঙ্গের সমাজকর্মী
পশ্চিমবঙ্গের সক্রিয়কর্মী
ভারতীয় সক্রিয়কর্মী
ভারতীয় নারী সক্রিয়কর্মী
ভারতীয় নারীবাদী
ভারতীয় অ-কল্পকাহিনী লেখক
১৯শ শতাব্দীর ভারতীয় নারী শিক্ষাবিদ
গোবিন্দপদ দত্ত

গোবিন্দপদ দত্ত একজন বাঙালি ব্রিটিশবিরোধী স্বাধীনতা সংগ্রামী।

শিক্ষা 
তার আদি নিবাস নদিয়া জেলার ধর্মদা (ধর্মদহ) গ্রামে। পিতার নাম সুরেশচন্দ্র দত্ত। তিনি এ.ভি হাইস্কুল থেকে প্রবেশিকা ও কৃষ্ণনগর সরকারি কলেজ থেকে বি.এ পাশ করেন।

বিপ্লবী আন্দোলন 
বিপ্লবী অনন্তহরি মিত্রের ফাঁসি ও প্রমোদরঞ্জন সেনগুপ্তর বিলাত গমনের পরে কৃষ্ণনগরের ছাত্র-যুব  সমাজে বিপ্লবী আন্দোলনে তিনি অন্যতম নেতার ভূমিকায় আসেন। কৃষ্ণনগরে সাধনা লাইব্রেরি ও দরিদ্র ভান্ডারকে কেন্দ্র করে যে আন্দোলন গড়ে ওঠে তিনিই ছিলেন তার প্রধান চালিকাশক্তি। একাধারে বঙ্গীয় প্রাদেশিক কমিটির সদস্য ও জেলা কংগ্রেসের সহ- সম্পাদক ছিলেন। ছাত্র-যুব সমিতি ও স্বেচ্ছাসেবক বাহিনীরও অন্যতম প্রতিষ্ঠাতা। আইন অমান্য আন্দোলনের অংশগ্রহণের প্রস্তুতি চলছিল জেলা জুড়ে, এমতাবস্থায় চট্টগ্রাম অস্ত্রাগার লুন্ঠনের কারণে সারা বাংলার বিপ্লবীদের সাথে তিনিও বন্দী হন। বিনা বিচারে তারই সাথে বন্দী ছিলেন তারকদাস বন্দ্যোপাধ্যায়, তারাদাস মুখোপাধ্যায়, মহাদেব সরকার প্রমুখ। তাকে কৃষ্ণনগর, দমদম স্পেশাল জেল, হিজলী বন্দীশালায় থাকতে হয়েছে। ১৯৩১ এর ১৬ সেপ্টেম্বর হিজলি ডিটেনশন ক্যাম্পের কুখ্যাত গুলিচালনার ঘটনায় সন্তোষ কুমার মিত্র ও তারকেশ্বর সেনগুপ্ত শহীদ হন। গুলিতে গোবিন্দপদ দত্ত মারাত্মক আহত হয়েছিলেন। তার বাম হাত কেটে বাদ দিতে হয়। এর পর থেকে তার শরীরের অবনতি ঘটে। অসুস্থ অবস্থায় মুক্তি পান।

পরবর্তী জীবন 
কারামুক্তির কিছুদিন পর ভারতীয় জাতীয় কংগ্রেস দলের সাথে সম্পর্ক ত্যাগ করেন গোবিন্দপদ দত্ত ও বামপন্থী রাজনীতির সাথে জড়িত হয়ে পড়েন।

তথ্যসূত্র 

ভারতের স্বাধীনতা আন্দোলন
ভারতবর্ষে ব্রিটিশবিরোধী সশস্ত্র আন্দোলন
নদিয়া জেলার ব্যক্তি
কৃষ্ণনগর সরকারি কলেজের প্রাক্তন শিক্ষার্থী
অনুশীলন সমিতি
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
জন পেম্বারটন

জন স্টিথ পেম্বারটন (জুলাই ৮, ১৮৩১ – আগস্ট ১৬, ১৮৮৮) হলেন একজন আমেরিকান ঔষধ প্রস্তুতকারক। তিনি কোকা-কোলা পানীয়ের আবিষ্কারের জন্য বিশ্বজুড়ে পরিচিত।

কোকা-কোলা আবিষ্কার
১৮৬৫ সালের এপ্রিল মাসে, কলম্বাসের যুদ্ধে জন পেম্বারটন তার বুকে তরবারির আঘাত পান। এই ক্ষতর ব্যাথা থেকে বাঁচতে তিনি মরফিনে আসক্ত হয়ে পড়েন। ১৮৬৬ সালে, তার এই আসক্তি থেকে বাঁচার জন্য তিনি নানান পরীক্ষা-নিরিক্ষা শুরু করেন। তিনি ব্যাথানাশক ঔষুধ নিয়েও পরীক্ষা শুরু করেন যা ছিল আফিমমুক্ত এবং মরফিনের মতো কার্যকরী। এরপর আরো নানান পরীক্ষার পর জন পেম্বারটন কোকা-কোলার ফর্মুলা আবিষ্কার করেন।

মৃত্যু

জন পেম্বারটন পাকস্থলির ক্যান্সারে মারা গিয়েছিলেন। তখন তার বয়স ছিল ৫৭ বছর। এছাড়া তিনি তখন দারিদ্র্যতায় ভুগছিলেন এবং মরফিনে আসক্ত ছিলেন। মৃত্যুর পর তার দেহ কলম্বাস, জর্জিয়াতে ফেরত আনা হয়। সেখানে লিনউড সমাধিস্থলে তাকে দাফন করা হয়। তার সমাধিতে তার কনফিডারেট আর্মির সাফল্যগাথা বর্ণণা করা হয়েছে। 
তার মৃত্যুর পর তার ছেলে চার্লস তার বাবার ফর্মুলায় ব্যবসা চালাতে থাকেন। কিন্তু ছয় বছর পর চার্লস পেম্বারটনও মারা যান।

তথ্যসূত্র

১৮৩১-এ জন্ম
১৮৮৮-এ মৃত্যু
মার্কিন উদ্ভাবক
ইংরেজ বংশোদ্ভূত মার্কিন ব্যক্তি
পাকস্থলীর ক্যান্সারে মৃত্যু
হরিপদ মহাজন

হরিপদ মহাজন ( ১৯১৩ - ১৯৪২) একজন বাঙালি সশস্ত্র বিপ্লবী ও চট্টগ্রাম অস্ত্রাগার লুন্ঠনের অন্যতম সেনানী।

বিপ্লবী কর্মকাণ্ড 
হরিপদ মহাজনের বাড়ি চট্টগ্রাম রাউজান উপজেলার বিনাজুড়ি গ্রামে। মাস্টারদা সূর্য সেনের আদর্শে অনুপ্রাণিত হয়ে চট্টগ্রাম যুববিদ্রোহে অংশ নেন তিনি। ১৮ এপ্রিল ১৯৩০, রাত ৯.৪৫ এ গণেশ ঘোষের সদরঘাটের বাড়ি থেকে খাকি পোষাকে তারা রওনা দেন চট্টগ্রাম অস্ত্রাগারে লুন্ঠনের উদ্দ্যেশ্যে। এই দলে ছিলেন ছয়জন বিপ্লবী। গণেশ ঘোষ, অনন্ত সিং, হিমাংশু সেন, সরোজ গুহ, হরিপদ মহাজন ও দেবপ্রসাদ গুপ্ত। এর চারদিন পর ২২ এপ্রিল জালালাবাদ পাহাড়ে ব্রিটিশ সেনার সাথে সম্মুখ যুদ্ধেও অংশ নিয়েছিলেন বিপ্লবী হরিপদ।

মৃত্যু 
অস্ত্রাগার লুন্ঠন ও জালালাবাদ যুদ্ধের পর আটমাস আত্মগোপন করে থাকেন হরিপদ মহাজন ও হাঁটাপথে অমানুষিক কষ্ট করে আকিয়াব হয়ে বার্মাতে চলে যান। অনুমান করা হয় দুর্ঘটনায় মারা যান এই তরুন বিপ্লবী।

তথ্যসূত্র 

১৯১৩-এ জন্ম
১৯৪২-এ মৃত্যু
ভারতের স্বাধীনতা আন্দোলন
চট্টগ্রাম জেলার বিপ্লবী
অনুশীলন সমিতি
পূর্ব বাংলা থেকে ভারতীয় স্বাধীনতা কর্মী
২০শ শতাব্দীর রাজনীতিবিদ
২০শ শতাব্দীর ভারতীয় রাজনীতিবিদ
পূর্ববঙ্গের ব্রিটিশ উপনিবেশবাদ বিরোধী বিপ্লবী
নেস্টর সেরপা কারতোলিনি

নেস্টর সেরপা কারতোলিনি ছিলেন একজন গেরিলা, শ্রমিক ইউনিয়ন নেতা এবং শ্রমিক।

জন্ম ও পরিবার
সেরপা কারতোলিনির জন্ম ১৯৫৩ সালে পেরুর রাজধানী লিমার উপকণ্ঠে ভিক্টোরিয়া জেলার বালকোনসিল্লোতে। তারা বাবাও ছিলেন শ্রমিক। ১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন।

চাকরি জীবন
১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন। চাকরি পান একটি সুতিবস্ত্র কারখানা, ক্রোমোটেক্সে। চাকরি পান একটি সুতিবস্ত্র কারখানা, ক্রোমোটেক্সে।তার কর্মদক্ষতার কারণে ওই কারখানার শ্রমিক ইউনিয়নের সেক্রেটরি জেনারেল নির্বাচিত হন। ১৯৭৮ সালে ডিসেম্বরে ওই কারখানাটি লেঅফ ঘোষণা করা হয়। কিন্তু শেরপার নেতৃত্বে ২৫০ জন শ্রমিক ওই লেঅফ আটকাতে কারখানাটি দখল করে নেয়। ১৯৭৯ সালের ফেব্রুয়ারিতে পেরুর ৭০০ পুলিশ কারখানায় আক্রমণ চালিয়ে তা আবার দখল করে। সংঘর্ষে একজন পুলিশসহ দুইজন শ্রমিক মারা যান। এ ঘটনায় শেরপাসহ ২৪ জনের জেল হয়। ১৯৭৯ সালের ডিসেম্বরে শেরপা জেল থেকে ছাড়া পান।

গেরিলা দলের কর্মকাণ্ড 
পরে পেরুর টুপাক আমারু বিপ্লবী দলের নেতা ভিক্টর পোলো (Tupac Amaru Revolutionary Movement-MRTA) শেরপাকে দলভুক্ত করেন। ভিক্তর পোলো ও শেরপার নেতৃত্বে একটি শক্তিশালী গেরিলা দলও গড়ে ওঠে। শেরপা তার দলের সহকর্মী আদিবাসী নারী নেত্রী ন্যান্সি গিল্ভানিওকে বিয়ে করেন। ন্যান্সির দুইভাই আমেরিকো এবং রাউল ছিলেন এই দলের সংগঠক ছিলেন। নান্সির দুই ভাই মার্তিনে সেনাবাহিনীর হাতে ধরা পড়েন। ১৯৯২ সালে গ্রেপ্তার করা হয় ভিক্টর পোলোকে। ১৯৯৫ সালের নভেম্বরে সাংবাদিকের ছদ্মবেশে পেরুর সামরিক বাহিনী নেন্সিকে আটক করে। তাদের সবাইকে আটক রাখা হয় লিমার কাছে কাল্লাও নৌঘাটির কাছে একটি জেলে। জেলখানাটি পাহাড় ও মাটির ৩২ হাজার ফুট নিচে। সেখানে এই একই দলের আরো ৪৫০ জন রাজবন্দি ছিলেন।

জাপানি দূতাবাস দখল
১৯৯৭ সালের ১৭ই ডিসেম্বরে শেরপা রাজবন্দিদের মুক্তির দাবিতে ২৫ জন গেরিলাযোদ্ধা নিয়ে লিমায় অবস্থিত জাপানি দূতাবাস দখল করে নেন। সেখানে অবস্থিত ৩৫০ জনকে তারা পণবন্দি করেন। তার মধ্যে ফুজিমোরের মা ও বোন ছিলেন। পরে শেরপা মানবিক দিক বিবেচনা করে ৩০০ জন নারী ও পুরুষকে মুক্তি দেন। তার বিনিময়ে ৪৫০ জনের মুক্তি চান। ১২৬ দিন ধরে একটি স্নায়বিক লড়াই চলে। অবশেষে ১৯৯৮ সালের ২০ এপ্রিলে ১৭২ জন মার্কিনি সামরিক বিশেষজ্ঞ ও ৭২ জন ফুজিমোরের কমাণ্ড বাহিনী আক্রমণ চালিয়ে জাপানি দূতাবাস মুক্ত করে। এ সময় শেরপা এবং দুইজন কিশোরীসহ ১৪ জন গেরিলাকে নৃসংশভাবে হত্যা করা হয়। ১৯৯৮ সালে টুপাক আমারু গেরিলা দলের জাপান দূতাবাস দখল ছিল খুবই আলোচিত একটি বিষয়।

তথ্যসূত্র

১৯৫৩-এ জন্ম
১৯৯৭-এ মৃত্যু
পেরুর সাম্যবাদী
পেরুর বিপ্লবী
লিমার ব্যক্তি
সংশোধনবাদ বিরোধী
গোকিও হ্রদ

গোকিও হ্রদ নেপালের সাগরমাথা জাতীয় উদ্যানের অন্তর্গত একটি প্রাকৃতিক হ্রদ। হ্রদটি সমুদ্রপৃষ্ঠ থেকে ৪,৭০০-৫০০ মিটার (১৫,৪০০-১৬,৪০০ ফুট) উচ্চতায় অবস্থিত। সাগরমাথা অঞ্চলের ছয়টি হ্রদ একত্রে গোকিও হ্রদ নামে পরিচিত। এগুলো পৃথিবীর সর্বোচ্চ উচ্চতার অন্যতম স্বাদুপানির হ্রদ এবং এদের মধ্যে থোনাক হ্রদ সবচেয়ে বড়। ২০০৭ সালের সেপ্টেম্বরে, গোকিও এবং সংশ্লিষ্ট ৭,৭৭০ হেক্টরের জলাভূমি রামসার স্থান হিসেবে অন্তর্ভুক্ত হয়।

বিবরণ 

সাগরমাথা অঞ্চলের হ্রদগুলো সামগ্রিকভাবে গোকিও হ্রদ নামে সুপরিচিত। গোকিও হ্রদ নেপালের উত্তর-পূর্ব অংশের সাগরমাথা অঞ্চলের সোলুখুম্বু জেলায় অবস্থিত। এই অঞ্চলের প্রধান হ্রদ গোকিও চো বা দুধ পোখারি, যার আকার ৪২.৯ হেক্টর। গোকিও গ্রামটি দুধ পোখারির পূর্বে অবস্থিত। তবে আকারের দিক থেকে উক্ত অঞ্চলের সবচেয়ে বড় হ্রদ থোনাক চো। এটির আকার ৬৫.০৭ হেক্টর (১৬০.৮ একর)। এছাড়া এই অঞ্চলের হ্রদের মধে গিয়াজুম্পা চো (২৯ হেক্টর), তানজুং চো (১৬.৯৫ হেক্টর) ও গোজুম্পা চো (১৪.৩৯ হেক্টর) রয়েছে। সাগরমাথার এই অঞ্চলে হ্রদগুলো স্বাদুপানির একমাত্র উৎস। হিমবাহ গলিত হয়ে কিংবা অধিক উচ্চতার ধর্ণার প্রবাহ থেকে এই হ্রদগুলো পানি ধারণ করে। উত্তর-পশ্চিমে রয়েছে রেনজো-লা পাস এবং উত্তর-পূর্বে গোজুম্পা হিমবাহ। এই হ্রদগুলোড় পানি তাউজন হ্রদ ও লোংগাবাংগা হ্রদ হয়ে দুধ কোশি নদীতে যেয়ে পড়ে। হ্রদগুলোর বিজ্ঞানীদের নির্ধারিত উচ্চতার চেয়েও বেশি বলে সাম্প্রতিক পরীক্ষায় প্রমাণিত হয়েছে। এগুলোর মধ্যে থোনাক চো সবচেয়ে গভীর হ্রদ (৬২.৪ মিটার), এরপরে গোকিও হ্রদ (৪৩ মিটার)। ধারণা করা হয়, গোকিও হ্রদ, থোনাক চো এবং গোজুম্পা চো – এই তিনটি হ্রদ ভূগর্ভস্থ উপায়ে সংযুক্ত। প্রাকৃতিক কারণে গোকিও হ্রদ বেশ ঝুকিপূর্ণ, কারণে এটি বাস্তসংস্থানগতভাবে অনুপযুক্ত ও ভারসাম্যহীন স্থানে অবস্থিত। গোজুম্পা হিমবাহের গলিত পানি গোকিও হ্রদের অস্তিত্বের ক্ষেত্রে বড় ঝুকি বলে বিবেচনা করা হয়।

গোকিও হ্রদ বলে পরিচিত ১৯টি হ্রদের মোট আকার ১৯৬.২ হেক্টর। এগুলো ৪,৬০০ থেকে ৫,১০০ মিটার উচ্চতার মধ্যে অবস্থিত। চো ওইয়ু থেকে উৎসারিত দুধকোশী নদের প্রারম্ভে হ্রদগুলোর অবস্থান।

ধর্মীয় গুরুত্ব
হিন্দু ও বৌদ্ধ – উভয় ধর্মেই গোকিও হ্রদ বিশেষ গুরুত্ব বহন করে। জনই পূর্ণিমাতে প্রায় ৫০০ হিন্দু ধর্মাবলম্বী গোকিও হ্রদে অবগাহন করে থাকে। সাধারণত অগাস্ট মাসে এই উপলক্ষ্য উদ্‌যাপন করা হয়। প্রতি বছর প্রায় ৭,০০০ পর্যটক এই হ্রদ দেখতে আসে। হিন্দুরা বিশ্বাস করে এই হ্রদে নাগ দেবতা (সাপের দেবতা) বাস করেন। ফলে তাদের অনেকেই এই হ্রদে পুজো করে। বিষ্ণু ও শিবের উদ্দেশ্যে একটি মন্দির গোকিও হ্রদের পশ্চিম প্রান্তে স্থাপন করা হয়েছে। ঐতিহ্য ও ধর্মীয় কারণে গোকিও হ্রদ সংশ্লিষ্ট এলাকার যেকোন ধরনের প্রাণী হত্যা নিষিদ্ধ।

পর্যটন
সাগরমাথা বেস ক্যাম্প ও সংশ্লিষ্ট অঞ্চলের প্রধান পর্যটন আকর্ষণ গোকিও হ্রদ। ৪,৭০০ মিটার (১৫,৭২০ ফুট) উচ্চতায় অবস্থিত গোকিও গ্রামে এই অঞ্চলে বেড়াতে আসা পর্যটকরা রাত্রিযাপন করে।নামছে বাজার থেকে উপরের দিকে দুই দিনের হাঁটাপথে গোকিও হ্রদে পৌছানো যায়। পর্যটকরা গোকিও হ্রদের পাশাপাশি গোকিও রাই শৃঙ্গেও আরোহণ করে। 
এভারেস্ট বেস ক্যাম্প ট্রেকের অনেক পর্যটক গোকিও হ্রদ দেখতে আসে। তবে গোকিও হ্রদ হয়ে এভারেস্ট বেস ক্যাম্প পৌছাতে কিছুটা বেশি সময় প্রয়োজন হয়। এভারেস্ট বেস ক্যাম্প ট্রেক একই পথ বরাবর যেতে হয় ও ফিরে আসতে, কিন্ত গোকিও হ্রদ হয়ে গেলে তা গোলাকার ট্রেইলের ন্যায় আবর্তন করতে হয়।

তথ্যসূত্র
 

নেপালের হ্রদ
নেপালের রামসার স্থান
অভিযান (১৯৮৪-এর চলচ্চিত্র)

অভিযান রাজ্জাক পরিচালিত ১৯৮৪ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন খ্যাতনামা সাহিত্যিক সৈয়দ শামসুল হক। এটি তিন বন্ধুর ব্যবসায়িক অভিযানের গল্প। এতে অভিনয় করেছেন নায়ক রাজ রাজ্জাক, জসিম, ইলিয়াস কাঞ্চন, অঞ্জনা রহমান, রোজিনা প্রমুখ।

চলচ্চিত্রটি ১৯৮৪ সালের ৬ই এপ্রিল মুক্তি পায়। এটি ৯ম জাতীয় চলচ্চিত্র পুরস্কারে শ্রেষ্ঠ চিত্রগ্রাহক (রঙ্গিন) বিভাগে পুরস্কার লাভ করে।

কাহিনী সংক্ষেপ 
রাজু, রউফ ও রতন তিন বন্ধু। তারা তিনজনে মিলে নতুন ব্যবসায় শুরু করে। তারা রহমানের কাছ থেকে তার কনস্ট্রাকশন সাইটের জন্য মালামাল যোগান দেওয়ার চুক্তি পায়। নদীপথে যাত্রাকালে তারা কুসুমকে নদী থেকে উদ্ধার করে। তিনজনই তাদের নৌকায় একা একটি মেয়েকে পেয়ে তাকে পটানোর তালে থাকে। অন্যদিকে রহমানের পুরনো ব্যবসায়িক শত্রু শরীফ তাদের আক্রমণ করে যাতে তারা তাদের মালামাল ঠিকমত নিয়ে যেতে না পারে। তারা এসবের মোকাবেলা করে সময়মত তাদের কাজ সমাধা করতে বদ্ধ পরিকর।

কুশীলব 
 রাজ্জাক - রাজু
 জসিম - রউফ
 ইলিয়াস কাঞ্চন - রতন
 অঞ্জনা রহমান - রিটা
 রোজিনা - কুসুম
 খলিল উল্লাহ খান - রহমান
 আহমেদ শরীফ - শরীফ
 আখতার হোসেন - শরীফের বন্ধু
 লুৎফর রহমান - সারেং
 ফিরোজ
 ইদ্রিস
 ইয়াসমিন
 লতা
 আব্দুল মতিন
 গোলাম রফিক

সঙ্গীত 
অভিযান চলচ্চিত্রের সঙ্গীত পরিচালনা করেছেন আনোয়ার পারভেজ। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, খুরশিদ আলম ও রুনা লায়লা।

পুরস্কার 
৯ম জাতীয় চলচ্চিত্র পুরস্কার
 বিজয়ী: শ্রেষ্ঠ চিত্রগ্রাহক (রঙ্গিন) - মাহফুজুর রহমান খান

তথ্যসূত্র

বহিঃসংযোগ 
 

১৯৮৪-এর চলচ্চিত্র
১৯৮০-এর নাট্য চলচ্চিত্র
১৯৮০-এর প্রণয়ধর্মী চলচ্চিত্র
১৯৮০-এর দশকের বাংলা ভাষার চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
বাংলাদেশী প্রণয়ধর্মী চলচ্চিত্র
রাজ্জাক পরিচালিত চলচ্চিত্র
পরিচালনায় অভিষেক চলচ্চিত্র
সৈয়দ শামসুল হকের চিত্রনাট্য সংবলিত চলচ্চিত্র
রাজলক্ষ্মী প্রডাকশন্সের চলচ্চিত্র
রাজশাহী সেনানিবাস

রাজশাহী সেনানিবাস বাংলাদেশের রাজশাহী শহরের উপকন্ঠে অবস্থিত। বাংলাদেশ ইনফ্যান্ট্রি রেজিমেন্ট (বাংলাদেশ পদাতিক রেজিমেন্ট) বাংলাদেশ সেনাবাহিনীর একটি পদাতিক রেজিমেন্ট। এটি ২০০১ সালে গঠিত হয়। ইষ্ট বেঙ্গল রেজিমেন্টের পরে এটি বাংলাদেশের দ্বিতীয় পদাতিক রেজিমেন্ট। প্রাথমিক ভাবে ইস্ট বেঙ্গল রেজিমেন্টের কয়েকটি ব্যাটেলিয়নকে বাংলাদেশ ইনফ্যান্ট্রি রেজিমেন্ট ব্যাটেলিয়ন নাম দিয়ে এই রেজিমেন্টটি গঠন করা হয়েছিল। তারপর এই রেজিমেন্ট তার নিজস্ব নিয়োগপ্রাপ্ত রিক্রুটদের প্রশিক্ষণ দেওয়া শুরু করে। এই রেজিমেন্টটি একবিংশ শতাব্দীতে বাংলাদেশ সেনাবাহিনী দ্বারা গঠিত প্রথম নতুন ইউনিট ছিল এবং ফলস্বরূপ এটি সহস্রাব্দের রেজিমেন্ট নামেও পরিচিত। Captain Shahinurzaman 41 BIR

স্থাপনা
 বাংলাদেশ ইনফ্যান্ট্রি রেজিমেন্টাল সেন্টার
 ১ প্যারা এয়ারবোর্ন ব্রিগেড 
 বিআইআরসি প্রশিক্ষণ ব্যাটালিয়ন

শিক্ষা প্রতিষ্ঠান

 রাজশাহী ক্যান্টনমেন্ট বোর্ড স্কুল এন্ড কলেজ

 রাজশাহী ক্যান্টনমেন্ট পাবলিক স্কুল ও কলেজ

আরো দেখুন
 বাংলাদেশ সেনা বাহিনী
 ঢাকা সেনানিবাস

তথ্যসূত্র

বাংলাদেশের সেনানিবাস